Johannes I Axouchos

Johannes I Axouchos (gresk: Ιωάννης Α΄ Αξούχος) var keiser av Trapezunt-riket (Trebizond) fra 1235 til 1238. En samtidig krønike av historikeren Mikael Panaretos hevder at Johannes I regjerte i seks år, men dette antas å være feilWilliam Miller, Trebizond, s. 25 og fotnoter. Det er mulig at Johannes var medkeiser sammen sin forgjenger Andronikos I Gidos i tre år og deretter regjerte alene.

Johannes I var eldste sønn til Alexios I Megas Komnenos, men kildene er usikre i forhold til hans mor. Hun er noen steder navngitt som Theodora Axouchina. Han kan ha vært mindreårig da faren døde i 1222, for Alexios I ble etterfulgt av sin svigersønn Andronikos I GidosMiller, Trebizond, s. 19. Johannes var sannsynligvis født før slaget ved Sinobe i 1214, dette på bakgrunn av opplysninger om Alexios fra den persiske kronikøren Ibn Bibi som skrev om dette slagetAlexander Vasiliev, The Foundation of the Empire of Trebizond (1204-1222) , Speculum, 11, (1936), s. 27.

Lite er kjent om Johannes I’s regjeringstid, bortsett fra opplysningen om at han døde mens han spilte «tzykanion», en form for polo som var populær blant den bysantinske adelen. Johannes skal ha falt av hesten og blitt trampet i hjelGeorge Finlay, The History of Greece and the Empire of Trebizond, (1204-1461), (Edinburgh: William Blackwood, 1851), s. 338 n. 1. Hans arving Ioannikios var sendt i kloster, og Johannes’ yngre bror Manuel I Megas Komnenos overtok tronen. De fleste historikere har antatt at Ioannikios var Johannes’ sønn, men Panaretos’ krønike angir ikke relasjonen mellom dem. Rustam Shukurov har hevdet at Ioannikios var bror til Johannes og ManuelShukurov, The enigma of David Grand Komnenos, Mesogeios, 12 (2001), pp. 131f (accessed 22 February 2014).

Tidligere historikere har gitt Johannes I æren for pregingen av Trapezunt-rikets første sølvmynter, asperWarwick Wroth, Catalogue of the Coins of the Vandals, Ostrogoths and Lombards and of the Empires of Thessalonica, Nicaea and Trebizond in the British Museum, (London: Trustees of the British Museum, 1911), pp. lxxviii, 232-235, men nyere numismatisk forskning heller mer til at de er preget under Johannes II Megas Komnenos som var keiser langt senere på 1200-talletA.A. Gordus and D.M. Metcalf, Non-destructive Chemical Analysis of the Byzantine Silver Coinage of Trebizond, Archeion Pontou, 33 (1975-1976), s. 29.

 Referanser 

 Eksterne lenker 
Vougiouklaki Penelope, «John I Grand Komnenos», «Encyclopedia of the Hellenic World: Asia Minor»

Kategori:Trapezunt
Kategori:Dødsfall i 1238